CELEX: 62007CA0465
Language: fi
Date: 2009-02-17 00:00:00
Title: Asia C-465/07: Yhteisöjen tuomioistuimen tuomio (suuri jaosto) 17.2.2009 (Raad van Staten (Alankomaat) esittämä ennakkoratkaisupyyntö) – M. Elgafaji ja N. Elgafaji v. Staatssecretaris van Justitie (Direktiivi 2004/83/EY — Pakolaisaseman tai toissijaisen suojeluaseman myöntämistä koskevat vähimmäisvaatimukset — Henkilö, joka voi saada toissijaista suojelua — 2 artiklan e alakohta — Vakavan haitan todellinen vaara — 15 artiklan c alakohta — Siviilihenkilön henkeä tai ruumiillista koskemattomuutta uhkaava vakava ja henkilökohtainen vaara, joka johtuu mielivaltaisesta väkivallasta aseellisen selkkauksen yhteydessä — Näyttö)

18.4.2009   
            
            
               FI
            
            
               Euroopan unionin virallinen lehti
            
            
               C 90/4
            
         Yhteisöjen tuomioistuimen tuomio (suuri jaosto) 17.2.2009 (Raad van Staten (Alankomaat) esittämä ennakkoratkaisupyyntö) – M. Elgafaji ja N. Elgafaji v. Staatssecretaris van Justitie
   (Asia C-465/07) (1)
   
   (Direktiivi 2004/83/EY - Pakolaisaseman tai toissijaisen suojeluaseman myöntämistä koskevat vähimmäisvaatimukset - Henkilö, joka voi saada toissijaista suojelua - 2 artiklan e alakohta - Vakavan haitan todellinen vaara - 15 artiklan c alakohta - Siviilihenkilön henkeä tai ruumiillista koskemattomuutta uhkaava vakava ja henkilökohtainen vaara, joka johtuu mielivaltaisesta väkivallasta aseellisen selkkauksen yhteydessä - Näyttö)
   2009/C 90/06
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittajat: M. Elgafaji ja N. Elgafaji
   
      Vastapuoli: Staatssecretaris van Justitie
   
      Oikeudenkäynnin kohde
   
   Ennakkoratkaisupyyntö – Nederlandse Raad van State – Kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29.4.2004 annetun neuvoston direktiivin 2004/83/EY 2 artiklan e alakohdan ja 15 artiklan c alakohdan tulkinta – Pakolaisaseman myöntämistä koskevat vähimmäisvaatimukset – Euroopan ihmisoikeussopimuksen 3 artiklan mukaista suojelua vastaava suojelutaso, tai muussa tapauksessa kriteerit sen ratkaisemiseksi, onko kyse vakavasta ja henkilökohtaisesta vaarasta, joka johtuu mielivaltaisesta väkivallasta
   
      Tuomiolauselma
   
   Kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29.4.2004 annetun neuvoston direktiivin 2004/83/EY 15 artiklan c alakohtaa, kun sitä luetaan yhdessä tämän saman direktiivin 2 artiklan e alakohdan kanssa, on tulkittava siten, että
   
               —
            
            
               jotta kyseessä on toissijaista suojaa hakevan henkilön henkeä tai ruumiillista koskemattomuutta uhkaava vakava ja henkilökohtainen vaara, ei ole tarpeen, että kyseinen henkilö esittää näytön siitä, että vaara koskee erityisesti häntä hänen henkilökohtaisille olosuhteillensa ominaisten seikkojen takia
            
         
               —
            
            
               tällaisen vaaran olemassaolo voidaan poikkeuksellisesti katsoa toteen näytetyksi, kun käynnissä olevalle aseelliselle selkkaukselle tyypillisen mielivaltaisen väkivallan aste, jota arvioivat toimivaltaiset kansalliset viranomaiset, joiden käsiteltäväksi on saatettu toissijaista suojelua koskeva hakemus, tai jäsenvaltion tuomioistuimet, joiden käsiteltäväksi on saatettu tällaisen hakemuksen hylkääminen, saavuttaa niin korkean tason, että on olemassa merkittäviä perusteita uskoa, että kyseiseen maahan tai tilanteen mukaan asianomaiselle alueelle palautettu siviilihenkilö joutuisi jo pelkästään sen takia, että hän on kyseisen maan tai alueen alueella, tällaiseen todelliseen vaaraan.
            
         
      (1)  EUVL C 8, 12.1.2008.